als_Latn dik_Latn nus_Latn
YouTube është një uebsajt për shpërndarjen e videove, që shpërndan përmbajtje për njerëz të të gjitha moshave. Megjithatë, ka disa përmbajtje që nuk janë të përshtatshme për t’u parë nga të gjitha moshat, sidomos fëmijët. Që të zgjidhë këtë problem, YouTube, që është nën pronësi të Google-it, do të prezantojë javën e ardhshme një aplikacion Android ekskluzivisht për fëmijë.
Aplikacioni i ri quhet ‘YouTube Kids’, dhe do të shfaqë programe vetëm për fëmijë. Aplikacioni ka një ndërfaqe të thjeshtë, në fillim gjenden pesë butona si:
- Shfaqje: Për shfaqjet që janë vetëm për fëmijë.
- Radio: Për të dëgjuar këngët më popullore për fëmijë.
- Simboli i dritës: Ka programe edukimi.
- Dylbi: Kur kërkon për videot më popullore.
- Kërko: Për të kërkuar në mënyrë manuale për video.
Në aplikacion do të ketë disa kufizime, për t’u siguruar që një fëmijë nuk do të shohë video të papërshtatshme për moshën e tij. Prindërit mund të vendosin gjithashtu një kufizim të kohës dhe fjalëkalim tek aplikacioni, kështu sapo të mbarojë koha që kanë përcaktuar ata, do të kërkohet sërish fjalëkalimi për t’u hapur aplikacioni.
Aplikacioni do të prezantohet më 23 shkurt dhe do të jetë fillimisht në dispozicion vetëm për pajisjet Android.
(Herë të lexuara: 114)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn